कचरा उठाने से सफाई कर्मियों ने मना किया तो प्लेसमेंट कर्मचारी ने उठाया
काॅलोनियों की सफाई के दौरान कचरा उठाने के लिए नगर पालिक निगम चिरमिरी द्वारा बेवजह खरीदा गया रिक्शा साल भर शो-पीस बनकर पड़ा रहा। भास्कर में यह खबर प्रकाशित होने के बाद अधिकारियों ने जब नियमित सफाई कर्मचारियों से इस रिक्शे को चलाने को कहा गया तो उन्होंने मना कर दिया।
इसके बाद निगम ने शनिवार को प्लेसमेंट कर्मचारी से इस रिक्शे के उपयोग से कचरा उठाने को कहा। कर्मचारी दिनभर चक्कर ही लगाते रहे। इससे उनकी मुश्किलें और भी ज्यादा बढ़ गई हैं। अकेले ही उन्हें रिक्शा भी चलाना पड़ रहा है। वहीं बार-बार उतकर कचरा उठाने की मश्कत भी करनी पड़ रही है। गौरतलब है कि निगम द्वारा लगभग दो लाख रुपए की लागत से 8 रिक्शा बंद बाॅडी की खरीदी की गई थी। इसका आवंटन विभिन्न क्षेत्रों में किया गया था। इसमें 1 गोदरीपारा, 1 गेल्हापानी, 2 पोड़ी, 2 हल्दीबाड़ी मोहन काॅलोनी 2 स्पेयर रिक्शा फायर स्टेशन में रखे गए हँ। निगम द्वारा अपने ही मद से रिक्शा की खरीदकर सिर्फ अनुपयोगी योजना के तहत रुपयों का बंदरबांट किया गया।
रिक्शा चलाने के लिए दो से तीन मजदूर लगेंगे
इस बारे में निगम अधिकारियों का कहना है कि सिर्फ प्लेन सर्फेस एरिया वाली जगहों पर ही रिक्शा चलाने को कहा गया है। जबकि चिरमिरी की भौगोलिक स्थित ऐसी है कि पोड़ी को छोड़कर लगभग वार्ड घाट पहाड़ में बसे हुए हैं। ऐसे में इस रिक्शा को चलाने के लिए दो या तीन मजदूर कचरा उठाने व रिक्शा खींचने के लिए लगेंगे।
hin_Deva hin_Deva hin_Deva hin_Deva hin_Deva